open-index/open-wikipedia-markdown huggingface dataset:
Μπλέιζαρ

Ένα **μπλέιζαρ** (*blazar*), από το αγγλικό αρκτικόλεξο για αστράφτον ψευδοαστρικό αντικείμενο (*blazing quasi-stellar object*), είναι ένα πολύ συμπιεσμένο κβάζαρ που συνδέεται με μία πιθανή τεράστια μαύρη τρύπα στο κέντρο ενός ενεργού γιγάντιου ελλειπτικού γαλαξία. Τα μπλέιζαρ είναι από τα βιαιότερα φαινόμενα στο σύμπαν και αποτελούν ένα σημαντικό θέμα στην εξωγαλαξιακή αστρονομία. 

Τα μπλέιζαρ είναι μέλη μιας μεγαλύτερης ομάδας ενεργών γαλαξιών. Κάποια σπάνια αντικείμενα μπορεί να είναι τα «ενδιάμεσα μπλέιζαρ», που εμφανίζονται να είναι μία ανάμειξη ιδιοτήτων και των OVV κβάζαρ και των αντικειμένων BL Lac. Ο όρος μπλέιζαρ πρωτοχρησιμοποιήθηκε το 1978 από τον αστρονόμο Έντουαρτ Σπιέγκελ για να ονομάσει και τις δύο κατηγορίες.

400px|thumb|right|Η ενοποίηση των Ενεργών Γαλαξιακών Πυρήνων (ΕΓΠ). Τα μπλέιζαρ είναι στα αριστερά της εικόνας.
Τα μπλέιζαρ είναι ΕΓΠ με πίδακες υλικού που κατευθύνονται στην γενική κατεύθυνση της Γης. Παρατηρούνται «κάθετα» ή σχεδόν κάθετα στον πίδακα και αυτό εξηγεί για την γρήγορη μεταβολή και στα συμπιεσμένα χαρακτηριστικά και των δύο τύπων μπλέιζαρ. Πολλά μπλέιζαρ έχουν φαινομενική υπερφωτική ταχύτητα μέσα στα πρώτα παρσέκ των πιδάκων τους, κύριως λόγω τις τεράστιας ταχύτητάς τους.

Η γενικά αποδεκτή εικόνα των OVV κβάζαρ είναι ότι στην ουσία πρόκειται για πανίσχυρους ραδιογαλαξίες ενώ τα αντικείμενα BL Lac είναι στην ουσία ασθενείς ραδιογαλαξίες. Και στις δύο περιπτώσεις, οι γαλαξίες που τα φιλοξενούν είναι ελλειπτικοί γίγαντες.

Εναλλακτικά μοντέλα, για παράδειγμα, βαρυτικοί φακοί, μπορεί να εξηγούν ότι λίγες παρατηρήσεις κάποιων μπλέιζαρ δεν συνάδουν με τις γενικές ιδιότητες.

## Παραπομπές


## Εξωτερικοί σύνδεσμοι

* AAVSO High Energy Network
* Expanding Gallery of Hires Blazar Images

Κατηγορία:Ενεργοί γαλαξίες
Κατηγορία:Μαύρες τρύπες
Θανάσης Βάγιας

Ο **Θανάσης Βάγιας** (1765-1834), ήταν Έλληνας που υπήρξε μέλος της αυλής του Αλή Πασά, πασά των Ιωαννίνων εκείνη την εποχή, έμπιστος σύμβουλός του και αρχηγός της σωματοφυλακής του. Οι πηγές της εποχής είναι ιδιαίτερα αντιφατικές σχετικά με τη δράση του: κάποιες τον αναφέρουν ως προδότη του ελληνικού έθνους και άλλες ως ήρωα που διέσωσε χιλιάδες συμπατριώτες του.

## Βιογραφία
Γεννήθηκε στο χωριό Λέκλη, μεταξύ Τεπελενίου και Αργυροκάστρου (περιοχή Βορείου Ηπείρου στη σημερινή Αλβανία). Ήταν ο μεγαλύτερος αδερφός του Λουκά Βάγια. Ο πατέρας του ήταν έμπορος με δραστηριότητα στην Κωνσταντινούπολη καθώς και γνωστός του Αλή Πασά. Ο Θανάσης Βάγιας απέκτησε την εμπιστοσύνη του Αλή, ο οποίος τον διόρισε επικεφαλής της αλβανικής φρουράς του, των τσοχανταραίων. Το 1812 εκστράτευσε εναντίον των Αλβανών του Αργυροκάστρου και του Γαρδικίου (ΒΔ του Αργυροκάστρου), ύστερα από εντολή του Αλή. Σύμφωνα όμως με τον ποιητή Αριστοτέλη Βαλαωρίτη στο έργο *Θανάσης Βάγιας*, η κατηγορία ότι σκότωσε 600 Γαρδικιώτες πρέπει να θεωρείται ανυπόστατη. Πέρα από τις αντιφατικές προσεγγίσεις των πηγών της εποχής σχετικά με την συμπεριφορά του προς τους συμπατριώτες του, ο Βάγιας ήταν αφοσιωμένος στον Αλή Πασά, που τον υπηρέτησε πιστά ώς την κατάλυση της εξουσίας του, το 1822.

Μετά την πτώση και τον θάνατο του Αλή Πασά, ο Βάγιας μεταφέρθηκε αιχμάλωτος στην Κωνσταντινούπολη, όπου διέμεινε έως το 1827 και πρόσφερε υπηρεσίες στο εκεί ελληνικό στοιχείο. Το 1829 ήρθε στην επαναστατημένη Ελλάδα και το 1831 ο πρώτος κυβερνήτης του ελληνικού κράτους Ιωάννης Καποδίστριας τον διόρισε *επιστάτη του προτύπου Αγροκηπίου της [[Τίρυνθα]]ς*.

Μαρτυρείται επίσης ότι το 1834 ζούσε στην αφάνεια στα Ιωάννινα και ότι πέθανε στην πατρίδα του, τη Λέκλη, χωρίς να είναι γνωστή η ακριβής χρονολογία.

## Αναφορές


## Βιβλιογραφία
* *Παγκόσμιο Βιογραφικό Λεξικό*, Αθήνα: Εκδοτική Αθηνών, 1987, Τόμ. 2, σελ. 119–120.
* Χρήστος Δάλλας, «Περί Βάγια και Πουκεβίλ», Δελτίον της Ιστορικής και Εθνολογικής Εταιρείας της Ελλάδος, τομ. Θ, σελ. 553–555.
* Ευάγγελος, Π. Φωτιάδης, «Συμβολή εις την περί του Θανάση Βάγια έρευναν», *Ηπειρωτικά Χρονικά*, 1 (1926), σελ. 304–312.
* *Θησαυρός Γνώσεων, Μεγάλη Παιδική Και Σχολική Εγκυκλοπαίδεια*, Εκδόσεις: Μηχιώτης, Τομ. 2, σελ. 7–8.

Κατηγορία:Οθωμανοί στρατιωτικοί
Σισίγκα

Η **Σισίγκα** ή **Λέσενκα** (ρωσ. шиши́га, ле́шенка) είναι μια γυναικεία οντότητα στους ρωσικούς μύθους και παραδόσεις παρόμοια με τα τελώνια των δασών. 

Σύμφωνα με τους θρύλος, έχει κατάλευκο δέρμα και κυκλοφορεί γυμνή και αναμαλλιασμένη, παρενοχλώντας τους ανθρώπους και φέρνοντας κακή τύχη στους μεθυσμένους.

Το πλάσμα αυτό κυριαρχεί και στη μυθολογία των Κόμι: κατά την παράδοση, ζει στον ποταμό Κάμα και στις όχθες του χτενίζει τα μαλλιά της. Όποιος τη δει, σύντομα θα πεθάνει από πνιγμό ή άλλη αιτία, κάτι που έχει κάποια ομοιότητα με το μύθο της Άρτεμης και του Ακταίωνα. 

## Πηγές
* Гаврилов Д. А., Наговицын А. Е. Боги славян. Язычество. Традиция. -М.: Рефл-Бук, 2002
*Bestiary - Shishiga 

Κατηγορία:Πολιτισμός της Ρωσίας
Ζλότα Μπάμπα

Στην πολωνική μυθολογία, η **Ζλότα Μπάμπα** (πολ. Złota Baba) είναι μια θεότητα, της οποίας το όνομα σημαίνει *Χρυσή Γυναίκα*. Λάμβανε πολυάριθμες θυσίες και έδινε χρησμούς.

Η θεότητα σε διάφορους σλαβικούς μύθους είναι γνωστή και με άλλα ονόματα, όπως Ζύβα, Ζύβιε, Ζαλέτα, Γιέζι Μπάμπα και Μπάμπα Γιέτζα, η οποία τελευταία ταυτίζεται με τη ρωσική Μπάμπα Γιάγκα, ενώ διαφόρων περιοχών στην Πολωνία και τη Σλοβακία πηγάζει από αυτήν το όνομά τους (π.χ. Μπάμπια Γκόρα, Μπάμπι Γιαρ, Μπάμπιετς).

## Παραπομπές


## Πηγές
*Polish Paganism
Βάρπουλις

Στη σλαβική μυθολογία, ο **Βάρπουλις** (Varpulis) είναι μια θεότητα γνωστή στην Ανατολική Ευρώπη, όπως στην Τσεχία, στη Σλοβακία, στη Λιθουανία και την Κροατία. 

Είναι ο θεός των ανέμων, των καταιγίδων και σύντροφος του θεού των κεραυνών Περούν. Τον ακολουθούσε παραπλεύρως με το δικό του άρμα, καθώς διέσχιζε τον ουρανό. Συχνά λαχάνιαζε, με αποτέλεσμα από αυτό να εξηγείται ο θόρυβος που κάνει ένας κεραυνός μες στην καταιγίδα.

Είναι επίσης γνωστός ως **Έρισβορς**. 

## Πηγές
*Godchecker - Varpulis
*Encyclopedia Mythica
*Encyclopedia of Russian and Slavic Myth and Legend

Κατηγορία:Θεότητες του ανέμου
Θοδωρής Καραμανώλης

Ο **Θοδωρής Καραμανώλης** (γεν. στις 26 Απριλίου 1962 στο Βόλο) είναι παλαίμαχος Έλληνας διεθνής καλαθοσφαιριστής και νυν προπονητής, που αγωνίστηκε στην Α΄ Εθνική με τον Πανιώνιο και την Δάφνη.Έπαιζε σε θέση σούτινγκ γκαρντ και είχε ευχέρεια στο σκοράρισμα.Ο ανιψιός του Δημήτρης  αγωνίζεται στον ΠΑΟΚ.

## Στο Πρωτάθλημα

Ο Θοδωρής  Καραμανώλης ξεκίνησε την καριέρα του στη Νίκη Βόλου στα τέλη της δεκαετίας του '70. Την επόμενη δεκαετία πήρε μεταγραφή στον Πανιώνιο, τη φανέλα του οποίου φόρεσε για πολλές σεζόν και μαζί του έφτασε ως τον τελικό των πλέι-οφ το 1987. Τέλειωσε την καριέρα του στον Ίκαρο Ν. Σμύρνης.

## Στις εθνικές ομάδες
 
Ο Καραμανώλης υπήρξε διεθνής με τις εθνικές παίδων και β΄ ανδρών. Με την εθνική παίδων αγωνίστηκε στο ευρωπαϊκό πρωτάθλημα του 1979 στη Δαμασκό. Έπαιξε συνολικά σε 10 αγώνες (34 πόντοι) 

Αγωνίστηκε, επίσης με την β΄ εθνική Ανδρών σε 4 φιλικούς αγώνες (61 πόντοι) με τη Σοβιετική Ένωση το 1986 στη Μόσχα. Αν και έκανε καλές εμφανίσεις δεν κλήθηκε ποτέ στην Εθνική Ανδρών. Την κορυφαία επίδοση με 23 πόντους πέτυχε επί της ΕΣΣΔ στις 23-12-1986.

## Προπονητής

Ο Θοδωρής Καραμανώλης εργάστηκε ως προπονητής σε διάφορα σωματεία και σήμερα έχει την ευθύνη της παιδικής ομάδας του Πανιωνίου, την οποία οδήγησε στην τελική φάση του πανελληνίου πρωταθλήματος 2009.

## Ομάδες

## Εξωτερικοί σύνδεσμοι
* Η σελίδα του ως παίκτη στην ΕΟΚ

## Διακρίσεις

* Τελικός πλέι-οφ Α1΄: 1987 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Νίκης Βόλου
Κατηγορία:Καλαθοσφαιριστές Πανιωνίου
Κατηγορία:Προπονητές καλαθοσφαίρισης Πανιωνίου
Μορίσκο

**Μορίσκο** (στα ισπανικά) ή "Μουρίσκο" (στα πορτογαλικά), ονομάζονταν οι κάτοικοι της Ιβηρικής χερσονήσου που εκχριστιανίστηκαν κατά την ανακατάκτηση των περιοχών της Ισπανίας που βρίσκονταν υπό μουσουλμανική κατοχή, από τους Ρωμαιοκαθολικούς χριστιανούς. Οι μουσουλμάνοι που βρίσκονταν υπό χριστιανική διοίκηση χωρίς να εκχριστιανιστούν, ονομάζονταν Μουντεχάρ. 
Ο όρος "Μορίσκο" χρησιμοποιήθηκε στην Ιβηρική Χερσόνησο και για να περιγράψει τους Ρωμαιοκαθολικούς, που υπήρχαν υποψίες ότι στην πραγματικότητα πίστευαν στο Ισλάμ.

Οι Μορίσκο άρχισαν να υφίστανται από το 1501 και μετά. Εκείνο το έτος, οι αρχές της ισπανίας έδωσαν στους Μουντεχάρ της Γρανάδα ένα τελεσίγραφο: ή θα εκχριστιανίζονταν, ή θα εγκατέλειπαν τη χώρα. Οι περισσότεροι μεταστράφηκαν στον Ρωμαιοκαθολικισμό, αλλά μόνον επιφανειακά. Συχνά διατηρούσαν την ισλαμική ενδυμασία και ονόματά τους.
Το 1567 ο Φίλιππος ο Β΄ διέταξε τους Μορίσκο να εγκαταλείψουν τις ισλαμικές ενδυμασίες και ονόματα και τους απαγόρευσε να μιλούν αραβικά. Επιπρόσθετα τα παιδιά τους θα μορφώνονταν από Ρωμαιοκαθολικούς ιερείς. Το αποτέλεσμα ήταν εξεγέρσεις που κράτησαν από το 1568 ως το 1571. 

Κατάσκοποι ανέφεραν ότι ο Σουλτάνος Σελίμ ο Β΄ ετοιμαζόταν να περάσει στη Μάλτα και από εκεί στην Ισπανία, για να προκαλέσει εξέγερση των Μορίσκο. Παράλληλα 4.000 Τούρκοι και Βέρβεροι είχαν έρθει στην Ισπανία για να πολεμήσουν μαζί με τους Μορίσκο. Έτσι όταν οι επαναστάτες νικήθηκαν, 80.000 Μορίσκο εκδιώχθηκαν από τη Γρανάδα. Πολλοί από αυτούς πήγαν στην Καστίλλη.

## Εξωτερικοί σύνδεσμοι
* 

Μ
Μ
Μ
Ρεάλ Σοσιεδάδ

Η **Ρεάλ Σοσιεδάδ** (ισπανικά: *Real Sociedad*) είναι ισπανική ομάδα που βρίσκεται στην αυτόνομη κοινότητα των Βάσκων και εδρεύει στην πόλη Σαν Σεμπαστιάν. Ο σύλλογος δημιουργήθηκε το 1909. Αγωνίζεται στην Λα Λίγα.

Η ομάδα χρησιμοποιεί το Στάδιο Ανοέτα για τα εντός έδρας παιχνίδια της. Αν και το επίσημο ισπανικό όνομα της ομάδας είναι Ρεάλ Σοσιεδάδ, το Βασκικό όνομα του συλλόγου είναι Erreala ή txuri-urdin, που σημαίνει μπλε - άσπρο, εμπνευσμένο από τα χρώματα της ομάδας.

## Ιστορία
### Ξεκίνημα του συλλόγου
Όπως σχεδόν σε κάθε περιοχή της Ισπανίας το ποδόσφαιρο στο Σαν Σεμπαστιάν διαδόθηκε στης αρχές του 20ου αιώνα από φοιτητές και εργάτες που επέστρεψαν από την Αγγλία. Έτσι στις 7 Σεπτεμβρίου 1909 ιδρύθηκε η ομάδα που στην αρχή πήρε την ονομασία Sociedad de Futbol. To 1910 η ομάδα πήρε το πλήρες όνομα της Real Sociedad de Fútbol από τον Βασιλέα Αλφόνσο τον 13ο ο οποίος και χρησιμοποιούσε το Σαν Σεμπαστιάν ως πρωτεύουσα της Ισπανίας κατά τους καλοκαιρινούς μήνες. Η Ρεάλ Σοσιεδάδ όπως είναι κοινώς γνωστή ήταν ένα από τα ιδρυτικά μέλη του Ισπανικού πρωταθλήματος ποδοσφαίρου (La Liga) το 1928. Κατά την διάρκεια της Δεύτερης Ισπανικής Δημοκρατίας το 1931-1939 ο σύλλογος άλλαξε το όνομα του σε Donostia Club de Futbol αλλά με το τέλος του εμφυλίου πολέμου η ομάδα επέστρεψε στο παλιό της όνομα.

### Δεκαετία του 1980

Η ομάδα στη δεκαετία του '80 διάνυσε την πιο πετυχημένη περίοδο στην ιστορία της, αφού κατάφερε να κατακτήσει 2 πρωταθλήματα, 1 κύπελλο και ένα Σούπερ καπ Ισπανίας. Επίσης στα τέλη της δεκαετίας έφερε στην ομάδα της τον πρώτο μη Βάσκο ποδοσφαιριστή. Συγκεκριμένα το 1989 αγόρασε τον διεθνή Ιρλανδό ποδοσφαιριστή της Λίβερπουλ Τζον Άλντριτζ.

### Νεώτερη ιστορία του Συλλόγου
Στην νεότερη ιστορία του συλλόγου η μεγαλύτερη επιτυχία ήταν την περίοδο 2002-2003 όπου κατάφερε να κατακτήσει την 2η θέση στο πρωτάθλημα με βασικό κρίκο για αυτή την επιτυχία τον Ντάρκο Κοβάτσεβιτς. Η ομάδα μέχρι την 36η αγωνιστική κρατούσε την 1η θέση στον βαθμολογικό πίνακα αλλά μια ήττα από την Θέλτα Βίγο στην προτελευταία αγωνιστική του πρωταθλήματος με 3-2 έδωσε την ευκαιρία στην Ρεάλ Μαδρίτης να πάρει τον τίτλο.

Μετά από την περίοδο 2002-2003 και την 2η θέση η ομάδα βρισκόταν στα χαμηλά στρώματα της 1ης κατηγορίας του Ισπανικού πρωταθλήματος ώσπου το 2007 υποβιβάστηκε στην 2η κατηγορία Ισπανίας. Το 2010 προβιβάστηκε στην 1η κατηγορία.

## Διακρίσεις
* 2 **[[Ισπανικό πρωτάθλημα ποδοσφαίρου|Πρωταθλήματα Ισπανίας]]** : 1980-1981, 1981-1982
* 3 **[[Κύπελλο Ισπανίας (ποδόσφαιρο ανδρών)|Κύπελλα Ισπανίας]]** :1909, 1987, 2020
* 1 **[[Σούπερ Καπ Ισπανίας]]** : 1982

## Στατιστική

* Χρονιές στην 1η κατηγορία : 74
* Χρονιές στην 2η κατηγορία: 19

Μέχρι και την σεζόν 2020-21

## Πορεία στα Πρωταθλήματα Ισπανίας

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1909
Κατηγορία:Ποδοσφαιρικές ομάδες Χώρας των Βάσκων
Κατηγορία:Ιδρύσεις ποδοσφαιρικών ομάδων το 1909
Λαουδιανός Κώδικας

**Λαουδιανός Κώδικας** (Λατ. *Codex Laudianus*) είναι ένας μεσαιωνικός χειρόγραφος κώδικας που περιέχει τις Πράξεις της Καινής Διαθήκης. Συμβολίζεται με το **E<sup>a</sup>** ή το **08**, ενώ φυλάσσεται στη Βιβλιοθήκη του πανεπιστημίου της Οξφόρδης (Οξφόρδη, Ηνωμένο Βασίλειο), όπου καταγράφεται ως *Laud. Gr. 35*. Το όνομά του προέρχεται από τον William Laud, που έφερε το χειρόγραφο στη βιβλιοθήκη της Οξφόρδης. 

Ο κώδικας είναι γραμμένος σε κεφαλαιογράμματη τετραγωνισμένη λατινική και ελληνική γραφή και χρονολογείται στα μέσα του 6ου αιώνα. Η διάσταση της κάθε σελίδας είναι 27x22 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 227 φύλλα. 

## Υποσημειώσεις


## Πηγές
* K. v. Tischendorf, ''Monumenta sacra'' IX, (Leipzig, 1870).
* J. H. Ropes, *The Greek Text of Codex Laudianus*, *Harvard Theological Review* XVI (Cambridge, Mass., 1923), pp.&nbsp;175–186.
* Samuel Berger, ''Un ancien texte latin des Actes des Apôtres retrouvé dans un manuscrit provenant de Perpignan'' (Paris 1895), pp.&nbsp;11–12.

## Εξωτερικοί σύνδεσμοι
* Codex Laudianus E (08): at the Encyclopedia of Textual Criticism. 
* Image from Codex Laudianus
* Codex Bezae and Codex Claromontanus  

## Σχετικά κύρια άρθρα
* Μεγαλογράμματοι κώδικες της Καινής Διαθήκης
* Καινή Διαθήκη
* Σιναϊτικός Κώδικας

Κατηγορία:Χειρόγραφα της Αγίας Γραφής
Κατηγορία:Χειρόγραφα
Ροιμητάλκης Γ΄

Ο **Ροιμητάλκης Γ΄**  ήταν ο τελευταίος βασιλιάς των Σαπαίων και της Θράκης κατά την περίοδο 37 π.Χ. - 46 μ.Χ.

## Βίος
Ήταν γιος του Ρησκούπορι Β΄, ο οποίος βασίλευε στο μισό βασίλειο, ενώ ο ανιψιός του Κότυς Γ΄ (Σαπαίων) βασίλευε στο άλλο μισό. Ο Ρησκούποτις Β΄ σκότωσε τον ανιψιό του και έτσι κατείχε όλη τη Θράκη. Όμως ο Τιβέριος εξόρισε τον Ρησκούπορι Β΄ και απέδωσε το βασίλειο στον γιο τού Κότυ Γ΄, τον Ροιμητάλκη Β΄. Όταν αυτός απεβίωσε, ο Τιβέριος επέτρεψε να γίνει βασιλιάς ο Ροιμητάλκης Γ΄. 

Ο Ροιμητάλκης Γ΄ νυμφεύτηκε την Πυθοδωρίδα Β΄, κόρη τού δολοφονηθέντος εξαδέλφου του Κότυ Γ΄ και αδελφή τού Ροιμητάλκη Β΄. Σε αυτό μερίμνησε ο Καλιγούλας, ώστε να συμφιλιωθούν οι δύο αντίπαλοι κλάδοι της δυναστείας των Σαπαίων. Όμως τον σκότωσε η γυναίκα του για λόγους αντιζηλίας, καθώς πίστευε ότι είχε ερωτευτεί την ανιψιά του. Μετά το τέλος του η Θράκη έγινε Ρωμαϊκή επαρχία: το ανατολικό τμήμα της προσαρτήθηκε στην επαρχία της Μοισίας και το νότιο έγινε ξεχωριστή νέα επαρχία από τον Κλαύδιο. 

Ο Ροιμητάλκης Γ΄ είχε κόψει χάλκινα νομίσματα, τα οποία έφεραν στη μία όψη την προτομή τού Καλιγούλα και στην άλλη τη δική του με την επιγραφή *ΒΑΣΙΛΕΩΣ ΡΟΙΜΗΤΑΛΚΟΥ*.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 80

Κατηγορία:Βασιλείς των Οδρυσών
Λάσα ντε Σέλα

Η **Λάσα ντε Σέλα** (*Lhasa de Sela*, 27 Σεπτεμβρίου 1972 – 1 Ιανουαρίου 2010), επίσημα γνωστή ως **Λάσα**, ήταν Αμερικανίδα τραγουδίστρια και τραγουδοποιός
Πέθανε 

## Βιογραφία
Γεννήθηκε στο Big Indian της Νέας Υόρκης από Μεξικάνο πατέρα και Αμερικανίδα μητέρα. Ξεκίνησε τραγουδώντας σε ελληνική καφετέρια στο Σαν Φρανσίσκο, όταν ήταν 13 ετών. Σε ηλικία 19 ετών εγκαταστάθηκε στο Μόντρεαλ του Κεμπέκ, ενώ το πρώτο της άλμπουμ, με τίτλο *La Llorona*, το 1997. Για την πρώτη της δισκογραφική δουλειά της κέρδισε Βραβείο Φελίξ για τον καλύτερο καλλιτέχνη από το Κεμπέκ, στο χώρο της παγκόσμιας μουσικής ("Artiste québécois — musique du monde") το 1997 και ένα καναδικό βραβείο Τζούνο για τον καλύτερο διεθνή καλλιτέχνη 1998.
	
Έπειτα από περιοδείες σε Ευρώπη και Αμερική εγκατέλειψε το τραγούδι και ασχολήθηκε με το τσίρκο *Pocheros*. Τελικά πήγε στη Μασσαλία και άρχισε να γράφει τραγούδια. Έπειτα ηχογράφησε το δεύτερό της άλμπουμ, με τίτλο *The Living Road*, το οποίο κυκλοφόρησε το 2003. Το τρίτο της άλμπουμ με τίτλο *Lhasa* κυκλοφόρησε τον Απρίλιο του 2009 στον Καναδά και στην Ευρώπη.

Σε ηλικία μόλις 37 ετών απεβίωσε έπειτα από δίχρονη αντιμετώπιση καρκίνου του μαστού, την Πρωτοχρονιά του 2010, στην οικία της στο Μόντρεαλ.

## Δισκογραφία
* 1997 - *La Llorona * (Audiogram/Atlantic)
* 2003 - *The Living Road* (Audiogram/Nettwerk)
* 2009 - *Lhasa *
## Φιλμογραφία
* 1997 - *El Desierto*
* 2005 - *Con toda palabra*
* 2009 - *Rising*
## Παραπομπές

## Εξωτερικοί σύνδεσμοι
* Σύντομη βιογραφία
* Επίσημος ιστότοπος
* RootsWorld.com Συνέντευξη και κριτική του ''The Living Road''.
* NPR radio interview
* Η Λάσα στο AMG 

Κατηγορία:Αμερικανοί τραγουδιστές
Γιώργος Καμπανέλλης

Ο **Γιώργος Καμπανέλλης** (1930 - 2010) ήταν Έλληνας ηθοποιός, αδελφός του σεναριογράφου Ιάκωβου Καμπανέλλη.

Γεννήθηκε στη Νάξο το 1930. Διακρίθηκε στον κινηματογράφο, κυρίως σε ρόλους ζεν πρεμιέ και πρωταγωνίστησε σε αμέτρητες ταινίες μελό την δεκαετία του '60. Το 1968 σκηνοθέτησε, μαζί με τον αδερφό του, την ταινία *[[Το κανόνι και τ' αηδόνι|Το κανόνι και το αηδόνι]]*. Απεβίωσε στην Αθήνα στις 3 Ιανουαρίου 2010 από καρκίνο. 

## Φιλμογραφία
### Ως ηθοποιός

### Ως σκηνοθέτης

## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", βραβείο Ακαδημίας Αθηνών

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες σκηνοθέτες
Μέμφις

Το όνομα "Μέμφις" παραπέμπει στις εξής έννοιες:

*Μέμφις (Αίγυπτος), αρχαία πόλη της Αιγύπτου
*Μέμφις (Τενεσσί), η μεγαλύτερη πόλη της Πολιτείας Τενεσί των ΗΠΑ
Πολυεπεξεργασία

**Πολυεπεξεργασία** είναι η χρήση δύο ή περισσότερων κεντρικών μονάδων επεξεργασίας (CPU) σε ένα ενιαίο σύστημα υπολογιστή. Ο όρος αναφέρεται επίσης η ικανότητα ενός συστήματος να υποστηρίξει περισσότερους από έναν επεξεργαστές και τη δυνατότητα να αναθέτει καθήκοντα μεταξύ τους. Υπάρχουν πολλές παραλλαγές του βασικού αυτού θέματος, καθώς και ο ορισμός της "πολυ" μπορεί να ποικίλει ανάλογα με το πλαίσιο, ως επί το πλείστον σε συνάρτηση με το πώς ορίζονται οι επεξεργαστές (πολλαπλούς πυρήνες σε ένα τσιπ, πολλές μάρκες σε ένα πακέτο, πολλά πακέτα σε μία κεντρική μονάδα επεξεργασίας, κλπ.).

## Συμμετρία Επεξεργαστών
Σε ένα σύστημα πολυεπεξεργασίας όλοι οι επεξεργαστές μπορεί να είναι ίσοι, ή ορισμένοι μπορεί να προορίζονται για ειδικούς σκοπούς. Ένας συνδυασμός υλικών και λειτουργικών στοιχείων σχεδιασμού του συστήματος του λογισμικού καθορίζει τη συμμετρία (ή την έλλειψη αυτών) σε ένα δεδομένο σύστημα. Για παράδειγμα μπορούν να απαιτείται μόνο μία ΚΜΕ για να ικανοποιεί τα αιτήματα διακοπών (interrupts) του υλικού, ενώ όλες οι άλλες εργασίες του συστήματος μπορεί να κατανέμονται εξίσου μεταξύ των επεξεργαστών ή η την εκτέλεση κώδικα λειτουργίας του πυρήνα (kernel) μπορεί να περιοριστεί σε μόνο έναν επεξεργαστή (είτε σε ειδικό επεξεργαστή, ή μόνο έναν επεξεργαστή την κάθε φορά), ενώ τα αιτήματα των χρηστών μπορεί να εκτελεστούν σε οποιοδήποτε συνδυασμό των επεξεργαστών. Τα συστήματα πολυεπεξεργασίας είναι συχνά πιο εύκολο να σχεδιαστούν σε περίπτωση επιβολής τέτοιων περιορισμών, αλλά τείνουν να είναι λιγότερο αποτελεσματικά από ότι τα συστήματα στα οποία όπου επεξεργαστές χρησιμοποιούνται ισομερώς.

Τα συστήματα που αντιμετωπίζουν όλες τις κεντρικές μονάδες επεξεργασίας εξίσου καλούνται συστήματα συμμετρικής πολυεπεξεργασίας (symmetric multiprocessing, SMP). Σε συστήματα όπου όλες οι κεντρικές μονάδες επεξεργασίας δεν είναι ίσες, οι πόροι του συστήματος μπορεί να χωριστεί σε διάφορους τρόπους, συμπεριλαμβανομένων της ασύμμετρης πολυεπεξεργασίας μη-ομοιόμορφης πρόσβασης μνήμης (non-uniform memory access, NUMA) και της συγκεντρωτικής πολυεπεξεργασίας (clustered multiprocessing).

## Συμπληρωματικός ορισμός

**Πολυεπεξεργασία** είναι η τεχνική της εναλλακτικής εκτέλεσης ενός αριθμού συναφών έργων της ίδιας κατηγορίας, σε κάθε ένα από τα οποία έχει δοθεί ένας βαθμός προτεραιότητας, για να είναι δυνατή η διακοπή αυτών και να παρεμβληθεί η εκτέλεση ενός άλλου έργου με υψηλότερη προτεραιότητα. Τα συναφή αυτά έργα χρησιμοποιούνται για την επίλυση ενός προβλήματος το οποίο δεν είναι δυνατόν να επιλυθεί από ένα μόνο πρόγραμμα.

## Δείτε επίσης
* Συμμετρική πολυεπεξεργασία

## Παραπομπές


Κατηγορία:Τεχνολογία λειτουργικών συστημάτων
Arrow Emblem: Hawk of the Grand Prix

Το ***Arrow Emblem: Hawk of the Grand Prix*** (γνωστό και ως *Grand Prix*, (ιαπωνικά: アローエンブレム・グランプリの鷹, Χέπμπορν: *Arō Enburemu Guranpuri no Taka*) είναι σειρά anime ιαπωνικής παραγωγής, που προβλήθηκε την περίοδο 1977 έως 1978. Αποτελούνταν από 44 επεισόδια.

## Υπόθεση
Ο Τίμοθι ένας νεαρός οδηγός αγώνων ταχύτητας, ονειρεύεται να κατακτήσει τον τίτλο του πρωταθλητή σε διάφορα ράλι αλλά κυρίως να γίνει παγκόσμιος πρωταθλητής της Φόρμουλα 1. Όμως ο δρόμος προς την κορυφή δεν θα είναι σπαρμένος με ροδοπέταλα, καθώς ο Τίμοθι έχει να αντιμετωπίσει πολλά εμπόδια και κακοτυχίες που θα του συμβούν. Στην πορεία του προς τη δόξα ο χαρακτήρας Νίκι Λάουντα, πρωταθλητής αγώνων ταχύτητας, και οι φίλοι του Τίμοθι, θα τον βοηθήσουν να πραγματοποιήσει το μεγάλο του όνειρο.

## Διανομή

### Ελληνική μεταγλώττιση
Ορισμένα επεισόδια της σειράς μεταγλωττίστηκαν στα ελληνικά και κυκλοφόρησαν σε βιντεοκασέτες από την Elit Video. Σε αυτά, ακούγονται οι φωνές των ηθοποιών Αργύρη Παυλίδη, Μάκη Ρευματά, Γιώργου Βασιλείου, Βίνας Παπαδοπούλου και Μαριάννας Τριανταφυλλίδου. Τα επεισόδια μεταδίδονταν μόνο από κανάλια τοπικής εμβέλειας.

Κατηγορία:Σειρές anime
Κατηγορία:Anime και manga αθλητισμού
Κατηγορία:Toei Animation
Νάκυ Αγάθου

Η **Νάκυ Αγάθου** - (πλήρες όνομα: *Αικατερίνη (Νάκυ) Αγάθου - Μιχαλοπούλου*), (Λιαπάδες Κέρκυρας, 25 Οκτωβρίου 1940 - ) είναι από τις πρώτες - ιστορικές - τηλεπαρουσιάστριες της ελληνικής δημόσιας τηλεόρασης (1967 - 1988).

Η Νάκυ Αγάθου, εγγονή του Κερκυραίου βουλευτή Αχιλλέα Αγάθου  γεννήθηκε και μεγάλωσε στην Κέρκυρα. Στην Κέρκυρα ξεκίνησε και τη σταδιοδρομία της στην εκφώνηση, το 1964 όταν δούλεψε ως παρουσιάστρια εκπομπών- εκφωνήτρια  στον Ραδιοφωνικό Σταθμό της Κέρκυρας, του ΕΙΡ. .
Από την Κέρκυρα μετακόμισε στην Αθήνα για να δουλέψει στον ραδιοφωνικό σταθμό Αθηνών και το 1966 επελέγη για παρουσιάστρια του τηλεοπτικού προγράμματος που είχε μόλις ξεκινήσει. Η σταδιοδρομία της ως εκφωνήτρια – παρουσιάστρια της τηλεόρασης ξεκίνησε τον Σεπτέμβριο του ίδιου έτους.  
Παράλληλα παρακολούθησε μαθήματα ορθοφωνίας σε δραματική σχολή προκειμένου να βελτιώσει την εκφορά του λόγου της, *εξαφανίζοντας* το χαρακτηριστικό κερκυραϊκό ιδίωμα. 
Το 1969 είχε γίνει ήδη αγαπημένη του τηλεοπτικού κοινού, όπως αποδείχθηκε και από τον διαγωνισμό που οργάνωσε η «Ελληνική Εταιρεία Προγραμμάτων Τηλεόρασης», στον οποίο η  Αγάθου κατέκτησε την  πρώτη θέση στην ψηφοφορία για την  καλύτερη ελληνίδα τηλεπαρουσιάστρια. .   

Επίσης έλαβε μέρος σε θεατρικές παραγωγές του Θεάτρου της Δευτέρας, καθώς και σε ταινίες του Χάρρυ Κλυνν. 

Έκτοτε και μέχρι το 1988 όταν αποσύρθηκε από την παρουσίαση προγράμματος, ήταν πάντα μια από τις πιο δημοφιλείς και αγαπητές τηλεπαρουσιάστριες της ελληνικής τηλεόρασης με πλήθος προσωπικών θαυμαστών.

Στις εκλογές του 1996 κατέβηκε υποψήφια με την Πολιτική Άνοιξη στην Α΄ Αθηνών λαμβάνοντας 1.137 ψήφους.  

## Θέατρο
* *Επίσκεψη σ' ένα μικρό πλανήτη* του Vidal Gore 1972 
* *Νεράντζια από τη Σικελία* του Λουίτζι Πιραντέλο 1972 
* *Τζόυ*του Τζον Γκάλσγουορθυ 1972 
* *Ένας δημόσιος υπάλληλος* της Μαρίας Λαμπαδαρίδου Πόθου (αφήγηση)	1983
## Κινηματογραφικές ταινίες
* *Και ξανά προς τη δόξα» τραβά* του Γιώργου Σταμπουλόπουλου	1980
**Made in Greece* 1987	Χάρρυ Κλυν
* *Χάρρυ Κλυνν και πάσης Ελλάδος*	1988 

## Σημειώσεις

## Εξωτερικοί σύνδεσμοι
* Συνέντευξη της Νάκυς Αγάθου

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Πρόσωπα της ΕΡΤ
229 Αδελίνδη

Η **Αδελίνδη (Adelinda)** είναι μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,13. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη σύζυγο του αστρονόμου Ε. Βάις. Η Αδελίνδη ανήκει στην Ομάδα αστεροειδών της Κυβέλης και πιθανώς βρίσκεται σε τροχιακό συντονισμό 4:7 με τον πλανήτη Δία.

## Φυσικά χαρακτηριστικά
Η μέση διάμετρος της Αδελίνδης εκτιμάται σε 93 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,045. Η Αδελίνδη περιστρέφεται γύρω από τον εαυτό της μία φορά κάθε 6 ώρες και 36 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αδελινδη
230 Αθαμαντίς

Η **Αθαμαντίς (Athamantis)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,35. Ανακαλύφθηκε το 1882 από τον Γερμανό αστρονόμο Λέο Άντον Καρλ ντε Μπαλ, που παρατηρούσε από το Bothkamp στο Σλέσβιχ-Χόλσταϊιν της Γερμανίας, και έλαβε το όνομά της από την προσωνυμία της Έλλης ως θυγατέρας του βασιλιά Αθάμαντα στην ελληνική μυθολογία. Υπήρξε ο μοναδικός αστεροειδής που ανακαλύφθηκε από τον συγκεκριμένο αστρονόμο.

## Φυσικά χαρακτηριστικά
Η μέση διάμετρος της Αθαμαντίδος εκτιμάται σε 109 ως 125 χλμ. Ο φασματικός της τύπος είναι **S** (λιθώδης). Το άλβεδό της είναι 0,181. Η Αθαμαντίς περιστρέφεται γύρω από τον εαυτό της μία φορά κάθε 24 ώρες και 20 δευτερόλεπτα, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αθαμαντις
231 Βινδoβόνα

Η **Βινδοβόνα** (· απόδοση στα ελληνικά: *Βινδοβόνα* ή, σπανιότερα, *Ουινδοβόνα*) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,2. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη λατινική ονομασία της πόλης.

## Φυσικά χαρακτηριστικά
Η μέση διάμετρος της Βινδοβόνας εκτιμάται σε 82 χλμ. Ο φασματικός της τύπος είναι άγνωστος. Η λευκαύγειά της είναι 0,055. Περιστρέφεται γύρω από τον εαυτό της μία φορά κάθε 5 ώρες και 33 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βινδοβόνα
232 Ρωσία

Η **Ρωσία** (*Russia*) είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,25. Ανακαλύφθηκε το 1883 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη Ρωσία.

## Φυσικά χαρακτηριστικά
Η μέση διάμετρος της Ρωσίας εκτιμάται σε 53 χλμ. Ο φασματικός της τύπος είναι **C** (ανθρακούχος). Το ακριβές άλβεδό της είναι άγνωστο. Είναι επίσης άγνωστο αν και με ποια περίοδο περιστρέφεται η Ρωσία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρωσια
Κατηγορία:Ρωσία
233 Αστερόπη

Η **Αστερόπη (Asterope)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,21. Ανακαλύφθηκε το 1883 από τον Αλφόνς Μπορελλύ, που παρατηρούσε από τη Μασσαλία, και πήρε το όνομά της από τη Στερόπη, μία από τις Πλειάδες στην ελληνική μυθολογία.

## Φυσικά χαρακτηριστικά
Η μέση διάμετρος της Αστερόπης υπολογίσθηκε σε 103 χλμ. Ο φασματικός της τύπος είναι **T**, ενώ το άλβεδό της είναι 0,087. Η Αστερόπη περιστρέφεται γύρω από τον εαυτό της μία φορά κάθε 19 ώρες και 42 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αστεροπη
Λάγγαρος

Ο **Λάγγαρος** ήταν βασιλιάς των Αγριάνων αρχαίου λαού της Θράκης. 

Ήταν σύμμαχος και φίλος του Μέγα Αλέξανδρου. Πήρε μέρος στο πλευρό του Μέγα Αλέξανδρου στην εκστρατεία του εναντίον των Τρίβαλων και ο Μακεδόνας βασιλιάς τον τίμησε με πολλά δώρα. Μάλιστα ο Μέγας Αλέξανδρος του υποσχέθηκε να του δώσει για γυναίκα του την αδελφή του Κύνα, γυρίζοντας όμως ο Λάγγαρος στην χώρα του αρρώστησε βαριά και πέθανε.

## Παραπομπές


Κατηγορία:Βασιλείς της αρχαίας Θράκης
Ιππόκαμπος

Ο όρος Ιππόκαμπος μπορεί να αναφέρεται:
* Στο μυθολογικό πλάσμα Ιππόκαμπος.
* Στο ψάρι ιππόκαμπος.
* Στο τμήμα του εγκεφάλου ιππόκαμπος.
Πανεπιστήμιο Αλ Αζχάρ

Το **Πανεπιστήμιο Αλ Αζχάρ** (αραβικά: جامعة الازهر, *Γκάμετ Αλ-Αζχάρ*, κυριολεκτικά: *Πανεπιστήμιο Λαμπρό*) ιδρύθηκε το 970-972 μ.Χ. στο Κάιρο της Αιγύπτου. Είναι το κύριο κέντρο της λογοτεχνίας και της αραβικής σουνιτικής ισλαμικής μάθησης στον κόσμο και το δεύτερο παλαιότερο. Χορηγεί πτυχίο πανεπιστημίου. Το πανεπιστήμιο ιδρύθηκε από την Φατιμική (από την Φατίμα, κόρη του Προφήτη Μωάμεθ) δυναστεία της Αιγύπτου. Οι μελέτες ξεκίνησαν στο Αλ-Αζχάρ στο μήνα του Ραμαζανιού το 975 μ.Χ.

Σήμερα το Αζχαρ έχει εξήντα έξι κολλέγια στις διάφορες επιστήμες και έχει καθιερωθεί για τη μελέτη του Ισλάμ ως θρησκείας, ιδεολογίας και ηθικής.

## Παραπομπές


## Εξωτερικοί σύνδεσμοι
* 

Αζχαρ
Κατηγορία:Κάιρο
Παντελής Βασσάνης

Ο Πανταζής Βασσάνης  (Πορταριά Πηλίου 1830 - Τάντα Αίγυπτος 1892)  ήταν επιφανής Έλληνας ευεργέτης του 19ου αιώνα  . Όπως πολλοί πηλιορείτες της εποχής κατέληξε στην Αίγυπτο, όπου αρχικά εργάστηκε στις επιχειρήσεις των αδελφών Κασσαβέτη. Με τη διαθήκη του κληροδότησε στο Ελληνικό κράτος το 60% της περιουσίας του, 42.000 λίρες Αγγλίας, από τις οποίες 500.000 χρυσά φράγκα για την ανέγερση Ναυτικής Σχολής.  Στην κοινότητα της γεννέτηρας του Πορταριάς κληροδότησε το 10% της περιουσίας τους για να κατασκευαστεί αμαξιτή οδός από την Πορταριά ως τον Βόλο και αν περίσσευαν χρήματα να επιδιορθωθούν οι πηγές της Μάνας.

Η μετεγκατάσταση της Σχολής Ναυτικών Δοκίμων, από τα πλοία στην ξηρά, κατέστη δυνατή το 1891, χάρις στο κληροδότημα που κατέλειπε ο Πανταζής Βασσάνης . Με αυτήν την πολύτιμη επικουρία εξευρέθη ο κατάλληλος χώρος για την ανέγερση των τριών κτιρίων της Σχολής: του κεντρικού, που εξυπηρετούσε τους Ναυτικούς Δοκίμους, του οικήματος Διοικητού / Υποδιοικητού και του θεραπευτηρίου. Τα τρία αυτά κτίρια, με τις αναγκαίες μετατροπές που επήλθαν με την πάροδο του χρόνου, διατηρούν την αρχική τους μορφή ακόμα και σήμερα. Προς τιμήν του εθνικού ευεργέτη, η Σχολή απεκαλείτο τότε και «Βασσάνειον Ίδρυμα».

Ο θεμέλιος λίθος της Σχολής Ναυτικών Δοκίμων ετέθη με κάθε επισημότητα στις 10 Μαρτίου 1901. Προσφωνών τον Βασιλέα ο Υπουργός των Ναυτικών είπε: "Μεταξύ των εθνικών ευεργετών ο αείμνηστος Βασσάνης κατέχει προδήλως θέσιν περιφανή ως εκπροσωπών υψηλήν και μεγάλην εθνικήν ιδέαν [...] Εις την επιτακτικήν φωνήν του φιλοπάτριδος ευεργέτου, ανταποκρινόμενοι ευγνωμόνως, ανεγείρομεν ήδη την Ναυτική Σχολήν[...] παρά τους τάφους του Μιαούλη και του Θεμιστοκλέους, κατέναντι του ενδόξου στενού της Σαλαμίνος..."
Η ανέγερση του κτηρίου ολοκληρώθηκε το 1904 και στις 3 Οκτωβρίου 1905 άρχισε η λειτουργία της. Η Σχολή αποτελείτο από τρία κτήρια: το κεντρικό κτήριο της Σχολής, το οίκημα του Διοικητού και Υποδιοικητού και το θεραπευτήριο. Από τότε έγιναν πολλές επεκτάσεις με πρώτη αυτή του 1913 όταν κατασκευάστηκε το Διδακτήριο.

Τα οστά του Πανταζή Βασσάνη  εντοπίσθηκαν μετά από επίμονες προσπάθειες του Γενικού Επιτελείου Ναυτικού στην Αίγυπτο και μεταφέρθηκαν στην Ελλάδα το 1971. Έχουν τοποθετηθεί σε οστεοφυλάκιο στο κεντρικό κτήριο της Σχολής, κάτω από το άγαλμά του.


Κατηγορία:Έλληνες επιχειρηματίες
Κατηγορία:Έλληνες ευεργέτες
Βορειομακεδονικό Δηνάριο

Το **Δηνάριο** (/ντέναρ, πληθυντικός *денари/ντέναρι*, κωδικός ISO 4217: *MKD*) είναι το  νόμισμα του κράτους της Βόρειας Μακεδονίας. Η ονομασία προέρχεται από το νόμισμα της Αρχαίας Ρώμης, το δηνάριο (λατινικά: denarius / ντενάριους). Το σύμβολο του νομίσματος είναι **ден**, που είναι και τα τρία πρώτα κυριλλικά γράμματα του ονόματός του.

## Ιστορία
Το πρώτο μακεδονικό δηνάριο εισήχθη στις 26 Απριλίου 1992 και αντικατέστησε το Γιουγκοσλαβικό δηνάριο του 1990, με  το οποίο είχε ίδια αξία. Το νόμισμα μεταβλήθηκε σε αξία στις 5 Μαΐου 1993, με το 1 νέο δηνάριο (MKD) να ισούται με 100 παλαιά δηνάρια (MKN). Το νέο δηνάριο (MKD) συνδέθηκε, με καθορισμένη ισοτιμία, με το γερμανικό μάρκο για λόγους νομισματικής σταθερότητας και το 1997 υποτιμήθηκε. Τον Αύγουστο του 2003 το μακεδονικό δηνάριο συνδέθηκε με το Ευρώ.

## Κέρματα
Για το πρώτο δηνάριο δεν κυκλοφόρησαν κέρματα. Το 1993 εισήχθησαν κέρματα για το δεύτερο δηνάριο σε αξίες των 50 ντένι (μισού δηναρίου) (το οποίο δεν κυκλοφορεί πλέον από το 2013),  του 1, των 2 και των 5 δηναρίων μαζί με τα κέρματα των 10 και των 50 δηναρίων.

## Χαρτονομίσματα
### Πρώτο δηνάριο
Το 1992 εισήχθησαν χαρτονομίσματα σε ονομαστικές αξίες των 10, 25, 50, 100, 500, 1000, 5.000 και 10.000 δηναρίων.

### Δεύτερο δηνάριο
Μετά το πρώτο κυκλοφόρησε το δεύτερο δηνάριο το 1993, σε αξίες των 10, 20, 50, 100 και των 500. Τα 20 δηνάρια τυπώθηκαν μόνο στην πρώτη σειρά. Το 1996 προστέθηκαν τα χαρτονομίσματα των 1.000 και των 5.000 δηναρίων.

### Κέρματα
Κυκλοφορούν σήμερα κέρματα σε αξίες των 50 ντένι, του ενός δηναρίου και των 2, 5, 10 και 50 δηναρίων.

## Παραπομπές


## Εξωτερικοί σύνδεσμοι

* Εικόνες με τραπεζογραμμάτια και κέρματα, Εθνική Τράπεζα της Βόρειας Μακεδονίας
* Ιστότοπος του Υπουργείου Οικονομικών  της Βόρειας Μακεδονίας

Βορειομακεδονικό Δηνάριο
Βορειομακεδονικό Δηνάριο
Κατηγορία:Νομίσματα της Ευρώπης
Γόρδιος

Ο **Γόρδιος** ήταν ένας φτωχός Φρύγας, που είχε λίγη καλλιεργήσιμη γη και δύο ζευγάρια βόδια. Με το ένα όργωνε, με το άλλο έσερνε την άμαξά του. 

Κάποτε, εκεί που όργωνε, ένας αετός κάθισε στον ζυγό της άμαξας και έμεινε εκεί μέχρι την ώρα που έπρεπε να λυθούν τα βόδια. Τόσο εντυπωσιάστηκε από το θέαμα ώστε πήγε να αναφέρει το θεϊκό σημάδι στους Τελμησσείς μάντεις, διότι οι Τελμησσείς είχαν τη σοφία να εξηγούν θεϊκά σημάδια και η μαντική τέχνη μεταδιδόταν σ' αυτούς από γενιά σε γενιά, ακόμη και στις γυναίκες και στα παιδιά. 

Καθώς πλησίασε σε κάποιο χωριό τους, συνάντησε μια κοπέλα που έπαιρνε νερό και της διηγήθηκε την ιστορία με τον αετό. Αυτή, που καταγόταν επίσης από μαντική γενιά, του είπε να γυρίσει στον ίδιο τόπο και να θυσιάσει στον Δία. Ο Γόρδιος παντρεύτηκε το κορίτσι και γέννησαν ένα γιο, τον Μίδα. Ο Μίδας ήταν ήδη ένα όμορφο και άξιο παλικάρι.

Όταν ξέσπασε εμφύλιος πόλεμος ανάμεσα στους Φρύγες, οι εμπόλεμοι πήραν χρησμό ότι μια άμαξα θα τους φέρει τον βασιλιά. Ενώ τα συζητούσαν αυτά, έφτασε ο Μίδας με τον πατέρα του και τη μητέρα του και σταμάτησε την άμαξα για να δει τη σύναξη. Οι Φρύγες ρώτησαν το μαντείο και πήραν την απάντηση ότι αυτός είναι ο άνθρωπός που τους είπε ο θεός ότι θα φέρει την άμαξα. Έκαναν λοιπόν τον Μίδα βασιλιά τους και αυτός σταμάτησε την εξέγερση και αφιέρωσε την άμαξα του πατέρα του στον Δία τον βασιλιά, για να τον ευχαριστήσει που έστειλε τον αετό.

## Πηγή
*Αλεξάνδρου Ανάβασις Β:3

Κατηγορία:Μυθικοί βασιλείς της Φρυγίας
Ζάρια

Η **Ζάρια** ή **Ζόρια** είναι η θεά της ομορφιάς στη σλαβική μυθολογία, ενώ σχετιζόταν επίσης με την αυγή. Λατρευόταν από τους πιστούς της με το χαρακτηρισμό "ουράνια νύφη", ενώ το χάραμα κάθε μέρας της απεύθυναν χαιρετισμό ως την "λαμπρότερη, αγνότερη, υπέρτατη κυρά". Επίσης, ήταν γνωστή ως ιέρεια των υδάτων, η οποία είχε υπό την αιγίδα της τους πολεμιστές.

Στα ρωσικά και σε άλλες σλαβικές γλώσσες, *Ζόρα* (Зора) ή *Ζάρυα* (заря) σημαίνει "ανατολή" ή "άστρο της αυγής".

## Παραπομπές


Κατηγορία:Θεότητες της αγάπης, του έρωτα και της λαγνείας
Ναβαρζάνης

Ο **Ναβαρζάνης** (4ος αιώνας π.Χ.) ήταν Πέρσης χιλίαρχος του ιππικού, έμπιστος του Δαρείου Γ'. Το 330 π.Χ. πήρε μέρος στο πραξικόπημα κατά του Δαρείου, αλλά όταν ο Βήσσος δολοφόνησε τον αιχμάλωτο Μέγα Βασιλέα, δεν ακολούθησε τους άλλους πραξικοπηματίες. Λίγο αργότερα παραδόθηκε στον Αλέξανδρο το Μέγα όταν εκείνος μπήκε στην Υρκανία. Το 326 πήγε στην Καππαδοκία όπου δούλευε ως αγγειοπλάστης . Το 322 , μετά το θάνατο του Μέγα Αλέξανδρου ο Αριαράθης Α΄΄ τον μαχαίρωσε λόγω διαφορών .

Κατηγορία:Πέρσες
Κατηγορία:Εκστρατεία του Μεγάλου Αλεξάνδρου
Παγκόσμιο Κύπελλο Καλαθοσφαίρισης Νέων Ανδρών

Το **Παγκόσμιο Κύπελλο Καλαθοσφαίρισης Νέων Ανδρών** (αγγλικά: FIBA Under-19 Basketball World Cup) είναι διοργάνωση της καλαθοσφαίρισης για άνδρες ηλικίας κάτω των 19 ετών. Στο παρελθόν ονομαζόταν *Παγκόσμιο Πρωτάθλημα Καλαθοσφαίρισης Νέων Ανδρών*. Διοργανωτής του είναι η FIBA. Από την έναρξή του το 1979 ως και το 2007 το Παγκόσμιο Πρωτάθλημα Εφήβων διεξαγόταν κάθε τέσσερα χρόνια, ενώ από το 2007 και έπειτα η διοργάνωση λαμβάνει χώρα κάθε δύο χρόνια.

## Η Ελλάδα στο Παγκόσμιο Κύπελλο Καλαθοσφαίρισης Νέων Ανδρών
Η διοργάνωση είχε φιλοξενηθεί το 1995 στην Ελλάδα, με την Εθνική να πραγματοποιεί εξαιρετικές εμφανίσεις, φτάνοντας στο ψηλότερο σκαλί του βάθρου στο κατάμεστο κλειστό των Ολυμπιακών εγκαταστάσεων.

Η συνέχεια ήταν ανάλογη, με την Εθνική Εφήβων να κατακτά το χάλκινο μετάλλιο 8 χρόνια αργότερα στο Παγκόσμιο πρωτάθλημα του 2003, ενώ η τελευταία διοργάνωση στην οποία διακρίθηκε η Εθνική Ελλάδος, διεξήχθη από τις 2 ως τις 12 Ιουλίου του 2009 στη Νέα Ζηλανδία, όπου νικήτρια ανακηρύχθηκε η ομάδα των ΗΠΑ, η οποία επικράτησε της Ελλάδας με 88–80 στον τελικό στο Ώκλαντ.

## Παγκόσμιο Πρωτάθλημα Καλαθοσφαίρισης Νέων Ανδρών 2015
Η διοργάνωση φιλοξενήθηκε μεταξύ 27 Ιουνίου και 5 Ιουλίου 2015 στο Ηράκλειο Κρήτης. Η Εθνική Εφήβων συμμετείχε με υψηλές φιλοδοξίες στο Παγκόσμιο Πρωτάθλημα του 2015, που διεξαγόταν μετά από 20 χρόνια ξανά στην Ελλάδα και κατέλαβε τελικά την τέταρτη θέση.

Επίσημος ιστότοπος του Παγκοσμίου Πρωταθλήματος Εφήβων 2015: http://www.fiba.basketball/world/u19/2015

Οι συμμετέχουσες ομάδες του Παγκοσμίου Πρωταθλήματος Εφήβων ήταν

**<span lang="EL">Α΄ ΟΜΙΛΟΣ</span>**                         ***Η.Π.Α.                 ΚΡΟΑΤΙΑ              ΙΡΑΝ                                     ΑΙΓΥΠΤΟΣ***

**<span lang="EL">Β΄ ΟΜΙΛΟΣ</span>**                         ***ΙΣΠΑΝΙΑ              ΤΟΥΡΚΙΑ              ΚΙΝΑ                                    ΑΡΓΕΝΤΙΝΗ***

**<span lang="EL">Γ΄ ΟΜΙΛΟΣ</span>**                         ***ΑΥΣΤΡΑΛΙΑ         ΙΤΑΛΙΑ                 ΚΑΝΑΔΑΣ                               ΤΥΝΗΣΙΑ***

**<span lang="EL">Δ΄ ΟΜΙΛΟΣ</span>**                         ***ΕΛΛΑΔΑ             ΣΕΡΒΙΑ               ΔΟΜΙΝΙΚΑΝΗ ΔΗΜ.               Β. ΚΟΡΕΑ***'''

Οι αγώνες διεξήχθησαν σε δύο γήπεδα του Ηρακλείου Κρήτης:

–Το κλειστό γυμναστήριο του Πανεπιστημίου χωρητικότητας 1.100 θέσεων.

–Το κλειστό γυμναστήριο «Δυο Αοράκια» χωρητικότητας 5.200 θέσεων.

## Αποτελέσματα

## Πίνακας μεταλλίων

## Λεπτομέρειες συμμετοχής

## Παραπομπές


## Εξωτερικοί σύνδεσμοι
* Επίσημος ιστότοπος

Νεοι
Ροιμητάλκης Β΄

Ο ** Ροιμητάλκης Β΄**  ήταν Σαπαίος βασιλιάς της Θράκης από το 19 μ.Χ. ως το 38.
 
## Βίος
Ήταν γιος και διάδοχος τού Κότυ Γ΄ (Σαπαίων). Ο Κότυς Γ΄ βασίλευε στη μισή Θράκη, και ο θείος του Ρησκούπορις Β΄ (Σαπαίων) την άλλη μισή, αλλά δολοφονήθηκε από τον θείο του, έτσι ο Ρησκούπορις Β΄ εξουσίασε όλη τη Θράκη. Όμως ο Τιβέριος τον εξόρισε και έθεσε βασιλιά τον Ροιμητάλκη Β΄ με τη μητέρα του Αντωνία Τρύφαινα, εγγονή της Αντωνίας Πρίμας. Ο αδελφός τού Τιβέριου, Ν. Κλ. Δρούσος ο Πρεσβύτερος, είχε νυμφευτεί την Αντωνία τη Νεότερη, ετεροθαλή αδελφή της Αντωνίας Πρίμας. Ο Ροιμητάλκης Β΄ έκοψε νομίσματα με την επιγραφή ΒΑΣΙΛΕΩΣ ΡΟΙΜΗΤΑΛΚΟΥ. Με τη μητέρα του βασίλευσε ως πελάτης των Ρωμαίων και το 26 κατέστειλαν μία θρακική δυσαρέσκεια για τον Τιβέριο. 

Δεν νυμφεύτηκε, έτσι όταν το 38 απεβίωσε, ο Καλιγούλας (εγγονός της Αντωνίας της Νεότερης) πάντρεψε την Πυθοδωρίδα Β΄ (αδελφή τού Ροιμητάλκη Β΄) με τον Ροιμητάλκη Γ΄ (εξάδελφο τού Κότυ Γ΄), γιο τού  Ρησκούπορι Β΄, και τους έθεσε στο βασίλειο της Θράκης. Ο Ροιμητάλκης Β΄ είχε άλλα δύο αδέλφια, τον Κότυ Θ΄ βασιλιά της Μικρής Αρμενίας και τη Γηπαίπυρη σύζυγο τού Ασπούργου βασιλιά τού Βοσπόρου.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 79

Κατηγορία:Βασιλείς των Οδρυσών
Μεσιέ 100

Ο **Μεσιέ 100** (επίσης γνωστός και ως Μ100 και NGC 4321) είναι σπειροειδής γαλαξίας με δύο εμφανείς σπείρες σε απόσταση 52,5 MLy στον αστερισμό Κόμη Βερενίκης. Είναι ένας από τους λαμπρότερους γαλαξίες του σμήνους της Παρθένου.

## Ιστορικό
Ο Πιερ Μεσαίν ανακάλυψε τον Μεσιέ 100 το 1781, μαζί με τους γειτονικούς Μεσιέ 98 και Μεσιέ 99. Το 1850 ο κόμης του Ρος κατέταξε τον Μ100 ως ένα από τα 14 σπειροειδή νεφελώματα που είχε ανακαλύψει. Ο Μεσιέ 100 έχει φωτογραφεί εκτενώς από το Διαστημικό Τηλεσκόπιο Χαμπλ, και χάρη σε αυτό το γεγονός έχουν παρατηρηθεί σε αυτόν 20 Κηφείδες και ένας καινοφανής αστέρας, τα οποία έδειξαν μία απόσταση 56 ±6 εκατομμύρια έτη φωτός.

Στον Μεσιέ 100 είχαν εντοπιστεί έως το 2006 εφτά υπερκαινοφανείς αστέρες: οι 1901B, 1914A, 
1959E, 1979C, ο λαμπρότερος (μέγιστο μέγεθος 11,6), 2006X, 2019ehk και 2020oi.

## Παραπομπές


## Εξωτερικοί σύνδεσμοι

* ESA/Hubble Messier 100 
* VLT Captures Supernova In Messier 100

Κατηγορία:Σπειροειδείς γαλαξίες
Κατηγορία:Σμήνος της Παρθένου
100
4321
Κατηγορία:Κόμη Βερενίκης
40153
07450
Πολ Κάρτλεντζ

Ο **Πολ Κάρτλεντζ** είναι καθηγητής Ελληνικής Ιστορίας στη Σχολή Κλασσικών Σπουδών του Πανεπιστημίου του Κέιμπριτζ, όπου διδάσκει από το 1979. Είναι επίσης εταίρος του Κολεγίου Κλεάρ. Έλαβε το πτυχίο και το διδακτορικό του από την Οξφόρδη, όπου ολοκλήρωσε μια διατριβή σχετικά με την αρχαιολογία και την ιστορία της πρώιμης Σπάρτης, υπό την εποπτεία του καθηγητή Σερ Τζον Μπόρτμαν. Είναι συγγραφέας, συν-συγγραφέας, επιμελητής ή συν-επιμελητής πλήθους βιβλίων, όπως: The Cambridge Illustrated History of Ancient Greece, The Greeks: Crucible of Civilization, Sparta and Lakonia: A Regional History c. 1300-362 BC, The Greeks: A Portrait of Self and Others, The Spartans: An Epic History (Οι Σπαρτίατες), Democracy: A Life.  Είναι συν-επιμελητής δύο σειρών μονογραφιών, μέλος των συντακτικών επιτροπών τριών επιστημονικών περιοδικών και σύμβουλος  αρχαίας ιστορίας του εκδοτικού οίκου Ντάκγουερθ. Είναι μέλος της Ενώσεως Αρχαιοφίλων του Λονδίνου και έχει τιμηθεί με το παράσημο του Χρυσού Σταυρού του Τάγματος Αριστείας και Τιμής από τον Πρόεδρο της Ελληνικής Δημοκρατίας. Είναι αντιπρόεδρος της Βρετανικής Επιτροπής για την Επανένωση των Μαρμάρων του Παρθενώνα.

## Παραπομπές


Κατηγορία:Βρετανοί ιστορικοί
Κατηγορία:Βρετανοί πανεπιστημιακοί
Κότυς Ε΄

Ο **Κότυς Ε΄**, γνωστός σαν **Σαπαίος**, ήταν αρχαίος Έλληνας ποιητής, βασιλιάς των Οδρυσών της Θράκης και της Μικράς Αρμενίας στον Πόντο από το 12 έως το 19 ή 27 μ.Χ. 

## Βιογραφία
Γιος του Σαδάλα και της Πολεμοκρατείας, στον θρόνο των Οδρυσών ήταν διάδοχος του Κότυος Δ΄ και συμβασίλευσε με τον θείο του Ρησκούπορι γιο του Ροιμητάλκη Α΄. Μέχρι να ενηλικιωθεί, διοικούσαν το βασίλειό του οι Ρωμαίοι· όταν ενηλικιώθηκε, τού έδωσαν και το βασίλειο της Μικράς Αρμενίας στον Πόντο. Στο υπόλοιπο βασίλειο τού Πόντου, βασίλισσα ήταν η Πυθοδωρίδα, που είχε διαδεχθεί τον άνδρα της Πολέμωνα Α΄. Ο Κότυς νυμφεύτηκε την κόρη τους Αντωνία Τρύφαινα, που ήταν και δισεγγονή του πρώτου υπάτου της Ρώμης Μάρκου Αντωνίου και αδελφή του Αρταξία Γ΄ βασιλιά της Αρμενίας. Είχε τρεις γιους: τον Ροιμητάλκη Γ΄, τον Πολέμωνα και τον Κότυ ΣΤ΄. 

Στο βασίλειό του είχε εξοριστεί και ο Ρωμαίος ποιητής Οβίδιος, που αναφέρει για τον Κότυ ότι ήταν γενναίος, πράος και γλυκύς, ενώ τού έγραψε και ένα έμμετρο σύγγραμμα. Το παλάτι του Κότυως ήταν τόπος συνάντησης για πολλούς Έλληνες και Λατίνους ποιητές. Ο Κότυς Ε΄ δολοφονήθηκε από τον θείο του το 19 ή 27 μ.Χ. 

Έγραψε έμμετρα συγγράμματα, από τα οποία δεν διεσώθη κανένα.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932
* A companion to ancient Thrace, Julia Valeva, Emil Nankov, Denver Graninger, John Wiley & Sons, 15 Jun 2015, σελ. 278
* A companion to ancient Thrace, Julia Valeva, Emil Nankov, Denver Graninger, John Wiley & Sons, 15 Jun 2015, σελ. 280

Κατηγορία:Βασιλείς των Οδρυσών
Κατηγορία:Ηγεμόνες του Πόντου
Κατηγορία:Αρχαίοι Έλληνες ποιητές
Κρατερός (στρατηγός)

Ο **Κρατερός** ήταν Μακεδόνας στρατηγός και πιστός φίλος του Μεγάλου Αλεξάνδρου. Γόνος αριστοκρατικής οικογένειας από την Ορεστίδα, πήρε μέρος στην εκστρατεία της Ασίας, αρχικά ως ταξίαρχος στην 4η τάξη (1500 άνδρες) της μακεδονικής φάλαγγας που την απάρτιζαν οι περίφημοι «πεζέταιροι». Έχοντας την εκτίμηση και την εμπιστοσύνη του Μεγάλου Αλεξάνδρου, ανέλαβε κατά τη διάρκειά της πολλές δύσκολες αποστολές. Έπαιξε σημαντικό ρόλο στη δίκη του Φιλώτα και του Παρμενίωνα το 330 και ανέλαβε κορυφαίες διοικήσεις στη Σογδιανή και στην Ινδία. Του ανατέθηκε από τον Αλέξανδρο να συνοδέψει 10.000 αποστρατευμένους Μακεδόνες πίσω στη Μακεδονία μετά το επεισόδιο στην Ώπιδα το 324. Του ανατεθηκε από τον Αλέξανδρο να αντικαταστήσει τον Αντίπατρο και ήταν σε πορεία με τους παλαίμαχους, στην Κιλικία, όταν έμαθε για τον ξαφνικό θάνατο του Αλεξάνδρου. Οι δυνάμεις του έπαιξαν καθοριστικό ρόλο στη νίκη στον Λαμιακό πόλεμο. Μετά την εξέγερση που ξέσπασε εναντίον του Αντιπάτρου στην Ελλάδα έσπευσε να τον βοηθήσει και μαζί νίκησαν την αντιμακεδονική συμμαχία στην Κραννώνα της Θεσσαλίας. Ο Αντίπατρος τιμώντας τον Κρατερό του έδωσε ως σύζυγο την κόρη του Φίλα. Πέθανε πολεμώντας τον Ευμένη στη Μικρά Ασία το 321.

## Χρονολόγιο




## Παραπομπές


## Πηγές
* Αρριανός, Αλεξάνδρου Ανάβασις
* Bob Bennett & Mike Roberts, The wars of Alexander΄s Successors 323-281 BC, Τόμοι Ι και ΙΙ, Pen & Sword,2008

## Βιβλιογραφία
*Cartledge, Paul. «Μέγας Αλέξανδρος : Η αναζήτηση ενός νέου παρελθόντος», μετάφραση Ρένα Καρακατσάνη. Αθήνα : Εκδοτικός Οίκος Α. Α. Λιβάνη, 2004.
## Εξωτερικοί σύνδεσμοι
*Craterus  (in *[[Dictionary of Greek and Roman Biography and Mythology]]*)
*Σύντομη βιογραφία από τον Λίβιο

Κατηγορία:Πρωταγωνιστές του Λαμιακού Πολέμου
Κατηγορία:Αρχαίοι Έλληνες στρατηγοί
Κατηγορία:Αρχαίοι Μακεδόνες
Κατηγορία:Αρχαία Ορεστίδα
Κατηγορία:Τριήραρχοι του στόλου του Νεάρχου
Κρατερός

Με το όνομα **Κρατερός** αναφέρονται τρία πρόσωπα της αρχαιότητας:
*Κρατερός (στρατηγός), στρατηγός του Μεγάλου Αλεξάνδρου
*Κρατερός ο ιστορικός, ιστορικός του τρίτου αιώνα π.Χ.
*Κρατερός της Μακεδονίας, Βασιλιάς της Μακεδονίας το 399 π.Χ.

Κατηγορία:Αποσαφηνίσεις ονομάτων
Πόρτο Κουφό

thumb|right|250px|Το Πόρτο Κουφό
thumb|right|250px|Είσοδος όρμου
Το **Πόρτο Κουφό** είναι ένας όρμος ο μυχός του οποίου αποτελεί ένα φυσικό μικρό λιμάνι με κατεύθυνση εισόδου από Νότο προς Βορρά. Βρίσκεται στο Τορωναίο Κόλπο παρά το νότιο-δυτικό άκρο της  Σιθωνίας στην Χαλκιδική. Υπάγεται στον Δήμο Σιθωνίας.

Πρόκειται για έναν από τους ασφαλέστερους όρμους και αγκυροβόλια  της Βορείου Ελλάδος που αν και η είσοδος του είναι παρά τη δυτική πλευρά της χερσονήσου, (περίπου 1,5 μίλι Β.ΒΔ. από την εσχατιά που είναι το ακρωτήριο Δρέπανο ή Άμπελος), στη συνέχεια ο όρμος στρέφει κατά 90 μοίρες προς Βορρά παρέχοντας έτσι ασφαλή κάλυψη σε όλους τους καιρούς (άνεμους). Η είσδυσή του είναι περίπου ένα ναυτικό μίλι, ενώ το εύρος της εισόδου του, που διανοίγεται μεταξύ των ακρωτηρίων Δρεστήναγα (βόρεια) και Παγώνα (νότια) φθάνει περίπου τα 620 μ.
 
Εντός του όρμου δημιουργούνται διάφοροι μικρότεροι ορμίσκοι με σημαντικότερο εκείνο του μυχού και του ορμίσκου «Γκούρα» που βρίσκεται έναντι των ερειπίων των άλλοτε μεγάλων τουρκικών στρατώνων. Οι άκρες της εισόδου είναι ψηλές περίπου 90 μ. και βραχώδεις. Κατά την είσοδο βόρεια (αριστερά), μεταξύ της άκρας Δρεστήναγα και της άκρας Αντίκουφο σχηματίζεται ο πρώτος ορμίσκος καλούμενος "Κόρακας", εύρους 2,5 σταδίων και μέσου βάθους 9 μ. Αμέσως μετά την άκρα Αντίκουφο και σε απόσταση 2 σταδίων ακολουθεί η άκρα Σπηλιά από την οποία και διανοίγεται Β.ΒΔ. ο εσωτερικός μεγάλος όρμος. Αντίθετα ΝΑ. διανοίγεται μικρός όρμος που λεγόταν παλαιότερα Καντίκιοϊ. 

Σημειώνεται ότι η είσοδος του όρμου Πόρτο Κουφό σε απόσταση από θαλάσσης είναι δυσδιάκριτη. Για το λόγο αυτό φέρονται δύο φάροι εκατέρωθεν της εισόδου. Κατά την ημέρα η ασφαλής είσοδος επιτυγχάνεται με ευθυγράμμιση το μέσον της εισόδου με την Τρίκρανο κορυφή του Άθωνος. Είναι ο "*Κωφός λιμήν*" των αρχαίων Ελλήνων, όπως τον αναφέρει ο Θουκυδίδης.

Κατά την περίοδο του Β΄Παγκοσμίου πόλεμου χρησιμοποιήθηκε από τα Γερμανικά υποβρύχια λόγω της στρατηγικής του θέσης που παρείχε αφενός φυσική αντιεροπορική κάλυψη, αφετέρου άμεση πρόσβαση στο Αιγαίο, ενώ στην αρχή του όρμου επί της Άκρας Αντίκουφο, είχαν εγκαταστήσει ένα πολυβολείο όπου φρουρούσε την είσοδο του όρμου.

Σήμερα ο μυχός του Πόρτο Κουφό έχει διαμορφωθεί ανάλογα σε μικρό αλιευτικό λιμάνι (καταφύγιο), με περιορισμένη όμως εγκατάσταση πρόσδεσης μικρών τουριστικών σκαφών και θαλαμηγών. Η λιμενική αστυνόμευση της περιοχής ασκείται από τη Λιμενική Αρχή της Θεσσαλονίκης.

## Σημειώσεις
Λεπτομερείς ναυτιλιακές πληροφορίες για το Πόρτο Κουφό παρέχει ο Ελληνικός Πλοηγός 3ος τόμος και ιδιαίτερα ο χάρτης ελληνικής έκδοσης: **ΧΕΕ-266**, που αποτελεί και τον λιμενοδείκτη του όρμου.

## Παραπομπές


## Εξωτερικοί σύνδεσμοι
 
* Xάρτες της περιοχής και πληροφορίες στο toronaios.gr 
* Πληροφορίες για Πόρτο Κουφό
* Το Πόρτο Κουφό στο sithonianet.gr 
* Φωτογραφίες από το Πόρτο Κουφό από το halkidiki.com

Κατηγορία:Περιφερειακή ενότητα Χαλκιδικής
Κατηγορία:Όρμοι της Ελλάδας